निखिल बागडे

निखिल गौतम बागडे हे प्राध्यापक, लेखक व संशोधक आहेत. नाटक, स्त्रीवादी साहित्य, महानगरीय साहित्य आणि दलित साहित्य ही त्यांची प्रमुख अभ्यास क्षेत्रे आहेत.

 कारकिर्द 
मराठी साहित्य विषयात रामनारायण रुईया महाविद्यालयातून पदवी (बी. ए.) व मुंबई विद्यापीठातून मराठी विषयात पदव्युत्तर पदवी (एम. ए.) प्रथम श्रेणीत मिळवली आहे. मुंबई विद्यापीठाच्या मराठी विभागात प्रथम क्रमांक पटकावल्याबद्दल त्यांना पहिलावहिला ‘राजकवी भास्करराव रामचंद्र तांबे पुरस्कार’ प्रदान करण्यात आला.राजकवी भास्करराव रामचंद्र तांबे पुरस्कार 

आपल्या अध्यापन कारकिर्दीची सुरुवात डी. जी. रुपारेल महाविद्यालयात सहाय्यक प्राध्यापक म्हणून केली. सध्या ते एसआयईएस वाणिज्य आणि अर्थशास्त्र महाविद्यालय (स्वायत्त) येथे अध्यापन कार्य करीत आहेत. याशिवाय ते तरुण भारत आणि प्रहार या मराठी दैनिकांमध्ये मुद्रितशोधक म्हणून कार्यरत होते.

संशोधन
सध्या मुंबई विद्यापीठात ‘मराठीतील निवडक नाटककारांच्या नाट्यलेखन शैलीच्या स्थित्यंतराचा अभ्यास’ या विषयावर पीएच. डी. संशोधन करत आहेत. मराठी नाटक, नाट्यलेखनातील शैलीगत परिवर्तन आणि सामाजिक-सांस्कृतिक संदर्भ हे त्यांच्या संशोधनाचे प्रमुख विषय आहेत.

 साहित्य व सामाजिक कार्य 
ते भाषण व निवेदन कौशल्य, सर्जनशील लेखन, संपादन व साहित्य लेखन प्रशिक्षण या क्षेत्रांत सक्रियपणे कार्यरत आहेत. त्यांचे लेखन समकालीन समाजवास्तवाचे प्रतिबिंब मांडणारे आहे. संशोधन, साहित्य आणि सामाजिक कार्यक्षेत्रातील उल्लेखनीय योगदानासाठी त्यांना विविध पारितोषिके प्राप्त झाली आहेत.

 पुरस्कार 
 राजकवी भास्करराव रामचंद्र तांबे पुरस्कार – मुंबई विद्यापीठ, मराठी विभाग (पहिले मानकरी)
 रिअल इंडो ग्लोबल सेंटरचा आदर्श शिक्षक 

 संदर्भ